sagêlas kalih gêlas, nanging sampun wiwit ngocèh, sabab arak ingkang kangge kêmpalan ing dhusun punika ngadat kaêmoran toya sata, utawi kum-kuman jêbug, pêrlunipun supados mandos, dados irit, namung mêdal arak sakêdhik, tamunipun sampun sami wuru sadaya. Môngka ing salêrêsipun manawi namung sagêlas kalih gêlas kemawon, arak ingkang kados makatên punika dèrèng paja-paja sagêd angewahakên dat, nanging inggih mêksa rewa-rewa kaduk ing pangombe, awit pangraosipun tiyang mêndêm punika brêgas, botên sumêrêp manawi punika sagêd anjalari pasulayan.